German Masters 2017 (снукер)

**German Masters 2017** (таксама вядомы як *F66.com German Masters 2017* — ад назвы спонсара) — прафесійны рэйтынгавы турнір па снукеры, які праходзіў з 1 па 5 лютага 2017 года на арэне Тэмпадром, у Берліне, Германія. Турнір стаў 11-м розыгрышам German Masters, заснаванага ў 1995 годзе і адноўленага ў 2011 годзе. Прызавы фонд турніру склаў €367,000, з якіх €80,000 атрымаў пераможца.

Пераможцам турніру стаў Энтані Хэмілтан, які перайграў на сваім шляху да тытула Энтані Мак-Гіла (5:2) і Буньярыта Кеятыкуна (5:3) у кваліфікацыі, Марка Уільямса (5:3), лідара сусветнага рэйтынгу Марка Сэлбі (5:2), Бары Хокінса ў чвэрцьфінале (5:4), Сцюарта Бінэма ў паўфінальным матчы (6:4) і Алістэра Картэра ў фінальным паядынку (9:6). Такім чынам, 45-гадовы англічанін, які даходзіў да рэйтынгавых фіналаў на адкрытым чэмпіянаце Брытаніі 1999 года і на адкрытым чэмпіянаце Кітая 2002 года, выйграў свой першы рэйтынгавы тытул у кар’еры, а таксама першы прафесійны турнір з 1995 года (калі ён перамог на Аўстралійскім Мастэрс). Апроч таго, Хэмілтан, якому было 45 гадоў і 7 поўных месяцаў, стаў самым узроставым пераможцам рэйтынгавага спаборніцтва з 1989 года (калі Даг Маўнджой перамог на Класік ва ўзросце 46 гадоў і 7 поўных месяцаў). Энтані Хэмілтан, які патрапіў у мэйн-тур толькі ў пачатку сезона і меў 66-ы нумар у сусветным рэйтынгу, стаў адным з самых нізкарэйтынгавых пераможцаў спаборніцтваў рэйтынгавага ўзроўню ў гісторыі, а гэтая перамога паспрыяла яго ўздыму ў рэйтынгу на 29 пазіцый — з 66-й на 37-ю.

## Турнір 
German Masters 2017 стаў 11-м розыгрышам турніру, які быў заснаваны ў 1995 годзе пад назвай адкрытага чэмпіянату Германіі () і праходзіў да 1998 года. У 2011 годзе першынства было адноўлена і з таго часу штогод праходзіць на арэне Тэмпадром, у Берліне, Германія.

German Masters 2017 праходзіў пад эгідай сусветнай асацыяцыі прафесійнага більярда і снукера () і ўваходзіў у каляндар мэйн-тура, а таксама з’яўляўся 12-м рэйтынгавым турнірам снукернага сезона 2016/2017.

Матчы турніру гуляліся за пяцю сталамі арэны Тэмпадром, а кваліфікацыя спаборніцтва праходзіла за паўтара месяцы да гэтага на арэне Метрадром у Барнслі, Англія.

## Прызавыя грошы 
Прызавы фонд турніру не змяніўся ў параўнанні з леташнім спаборніцтвам і склаў €367,000. Першы прыз турніру таксама застаўся на тым жа ўзроўні, што і год таму, — €80,000.

Згодна з грашовай рэйтынгавай сістэмай, якая прыняла статус афіцыйнай з сезона 2014/2015, прызавыя грошы сталі эквівалентнымі рэйтынгавым ачкам. Такім чынам, рэйтынг снукерыста стаў адлюстроўваць суму прызавых грошай, якія ён зарабіў на рэйтынгавых турнірах за апошнія два гады.

## Фармат турніру 
]]
На German Masters 2017 прыняло ўдзел 128 гульцоў, з якіх 122 — удзельнікі мэйн-тура і 6 — аматары. Усе гульцы пачалі турнір з першага кваліфікацыйнага раўнда ў фармаце матча на выбыванне (64 гульні), які праходзіў на працягу трох дзён за паўтара месяцы да асноўнай стадыі. У ім першыя 32 сеяныя снукерысты гулялі супраць астатніх удзельнікаў. Усе 64 пераможцы матчаў першага раўнда гулялі паміж сабой у другім кваліфікацыйным раўндзе (32 гульні), пры чым удзельнікі з нумарамі пасеву 1–32 не маглі патрапіць адзін на аднаго. Кваліфікацыя German Masters праходзіла на арэне Метрадром у Барнслі, Англія. Такім чынам, у асноўную стадыю спаборніцтва выйшлі 32 снукерысты.

32 пераможцы матчаў другога кваліфікацыйнага раўнда гулялі ў асноўнай стадыі на выбыванне, пачынаючы з 1/16 фіналу. Лёсаванне турніру прадвызначала немагчымасць сустрэчы гульцоў топ-16 нумароў пасеву раней за 1/8 фіналу, гульцоў топ-8 раней чвэрцьфіналаў, гульцоў з першай чацвёркі сеяных раней паўфіналу і двух першых сеяных раней фіналу German Masters. Пяць раўндаў асноўнай стадыі праходзілі на працягу пяці дзён на арэне Тэмпадром у Берліне, Германія.

## Кваліфікацыя 
Пасеў снукерыстаў на German Masters 2017 быў утвораны паводле афіцыйнага рэйтынгу на 5 снежня 2016 года (пасля чэмпіянату Вялікабрытаніі 2016 года). Першы нумар пасеву атрымаў леташні пераможца турніру Мартын Гоўлд, а другі — чэмпіён свету Марк Сэлбі.

### Кваліфікацыйная сетка 
### Соценныя брэйкі 
Ніжэй прадстаўленыя ўдзельнікі, упарадкаваныя па іх найвышэйшаму брэйку на турніры. Насупраць пералічаны ўсе соценныя серыі кожнага гульца.

## Удзельнікі 
.]]
У асноўнай стадыі German Masters прынялі ўдзел 32 снукерысты, якія выйгралі па два матчы ў кваліфікацыі. Шэсць гульцоў з першых шаснаццаці сеяных не патрапілі на турнір: Джон Хігінс (3), Джад Трамп (4), Шон Мёрфі (5), Дзін Цзюньхуэй (6), Джо Пэры (9), Лян Вэньбо (11) і Кайрэн Уілсан (16).

Пераможца German Masters 2011 года Марк Уільямс з Уэльса прыняў удзел у адзінаццатым (з адзінаццаці) розыгрышы турніру, абнавіўшы такім чынам свой рэкордны паказчык.

У 2017 годзе на German Masters удзельнічалі 6 дэбютантаў: Джэймі Джонс (32), Робін Хал (55), Янь Бінтаа (68), Джон Эстлі (76), Акані Сангсермсавад (79) і Чжан Юн (85).

Рэкардсменам па колькасці тытулаў German Masters быў Роні О’Саліван, які двойчы перамагаў на турніры ў 1996 і 2012 гадах. Акрамя яго сярод удзельнікаў розыгрышу 2017 года на German Masters перамагалі Марк Уільямс у 2011 годзе, Алістэр Картэр у 2013 годзе, Марк Сэлбі ў 2015 годзе і Мартын Гоўлд у 2016 годзе.

Самым узроставым удзельнікам асноўнай стадыі German Masters 2017 года стаў 54-гадовы Джымі Уайт. Пітэру Эбдану падчас турніру было 46 гадоў, а Энтані Хэмілтану і Дамініку Дэйлу — па 45. Самым маладым удзельнікам German Masters 2017 стаў 16-гадовы Янь Бінтаа. Чжаа Сіньтуну было 19 гадоў, а Акані Сангсермсаваду і Чжану Юну — па 21.

Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх турнірах German Masters.

## Асноўная сетка 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" | *Дзённая сесія*: **61**:31, **69**:1, **66**:12, 36:**72**, 4:**61**, **116**:7 (**100**), **69**:8 (**54**), 28:**64** (**56**) *Вячэрняя сесія*: 15:**66**, 1:**118** (**118**), 20:**78** (**73**), 0:**74** (**74**), 53:**70** (**53** *Картэр*, **70**), **83**:0, 13:**63** (**57**)
|-
| align="right" | 100
| align="center" | Найвышэйшы брэйк
| **118**
|-
| align="right" | 1
| align="center" | Соценныя брэйкі
| 1
|-
| align="right" | 3
| align="center" | Брэйкі 50+
| **6**
|}

## Брэйкі, вышэйшыя за 50 ачкоў 
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.

## Статыстыка турніру 
### Статыстыка гульцоў 
### Статыстыка паводле краін 
### Агульная статыстыка 
## Змены ў рэйтынгу 
У табліцы прадстаўлены змены ў сусветным рэйтынгу ў рамках топ-64 пад дзеяннем вынікаў German Masters 2017.

## Крыніцы 
## Спасылкі 
* German Masters 2017 на Snooker.org 
* Статыстыка German Masters 2017 на CueTracker.net 

Катэгорыя:German Masters (снукер)
Катэгорыя:2017 год у снукеры
Катэгорыя:Спорт у Германіі ў 2017 годзе
Катэгорыя:Снукерны сезон 2016/2017
Катэгорыя:Снукерныя турніры ў Германіі
Катэгорыя:2017 год у Берліне
Катэгорыя:Люты 2017 года